Publication: Magyar Közlöny
Issue: MK-2003-61 (Year: 2003, Number: 61)
Era: 1990-2004
Section: 1. § A tisztességtelen piaci magatartás és a versenykorlátozás tilalmáról szóló 1996. évi LVII. törvény (a továbbiakban: Tpvt.) 1. §-a a következõ (2) bekezdéssel egészül
Paragraph Index: 34

(2) A vállalkozások európai közösségi jog hatálya alá esõ összefonódásának ellenõrzése során e törvény rendelkezéseit akkor kell alkalmazni, ha a vállalkozások össze- 2003/61. szám fonódásának ellenõrzésérõl szóló tanácsi rendelet így rendelkezik. E Fejezet rendelkezései közül ilyen ügyekben a 91/F—91/G. § alkalmazható. A Gazdasági Versenyhivatal eljárása 91/B. § Az EK-Szerzõdés 81. és 82. cikkének alkalmazása során a Gazdasági Versenyhivatal az 1/2003/EK rendeletben meghatározott módon együttmûködik az Európai Bizottsággal és az Európai Unió tagállamainak versenyhatóságaival. 91/C. § Az eljáró versenytanács a tárgyalás kitûzése elõtt megküldi saját elõzetes álláspontját (73. §) az Európai Bizottságnak, továbbá indokolt esetben az érintett tagállami versenyhatóságnak is. A tárgyalás leghamarabb az Európai Bizottság értesítését követõ harmincadik napra tûzhetõ ki. Ilyen esetben az elintézési határidõ harminc nappal meghosszabbodik. 91/D. § Ha a versenyfelügyeleti eljárásban az Európai Bizottságtól, illetve más tagállami versenyhatóságtól származó bizonyíték kerül felhasználásra, az eljáró versenytanács érdemi határozatának indokolásában — az 1/2003/EK rendelet által elõírt feltételek teljesülésének bemutatásával — köteles alátámasztani az ilyen bizonyítékok felhasználhatóságát. 91/E. § (1) A bejelentés elintézése körében a vizsgálat elrendelését a vizsgáló megtagadja, továbbá a vizsgáló, illetve az eljáró versenytanács a hivatalból indított versenyfelügyeleti eljárást megszünteti, ha az ügyben az Európai Bizottság eljárást indított.

Source: https://magyarkozlony.hu/hivatalos-lapok/259572ee0236de3f831551281fba9cf7d3d7fb88/dokumentumok/f503b93a64220f2a89dc0ebd02319c0197cb946c/letoltes